ජාතික ඔලිම්පික් කමිටු නිලවරණයට නාමයෝජනා භාර ගැනීම ඊයේ පස්වරු 4.30ට අවසන් වු අතර වැඩිම පිරිසක් තරගයට පිවිස ඇත්තේ උප සභාපති, නි‍යෝජ්‍ය ලේකම් හා භාණ්ඩාගාරික තනතුරුවලටය.සභාපති තනතුරට වොලිබෝල් සම්මේලනයේ සභාපති ඇමැති ඩිලාන් පෙරේරා සහ රුවල් ඔරු සංගමයේ සභාපති රොහාන් ප්‍රනාන්දු යන මහත්වරුන් අතර ද්වන්ධ සටනක් නිර්මාණය වී තිබේ.ප්‍රධාන ලේකම් තනතුරට තිදෙනෙක් තරග කරන අතර දැනට එම ධූරයේ කටයුතු කරන ටෙනිස් සම්මේලනයේ මැක්ස්වල් ද සිල්වා, හිටපු ලේකම් වන දුනු විදීමේ සම්මේලනයේ එච්.යූ.සිල්වා හා ජල ක්‍රීඩා සංගමයේ අක්‍රී අමීර් යන මහත්වරු තරග බිමට පිවිස ඇත.උප සභාපති තනතුර 6කට නවදෙනෙකු තරගයට පිවිස සිටිති.නියෝජ්‍ය ලේකම් තනතුරු 2කට සිවුදෙනකු, භාණ්ඩාගාරික තනතුරට සිවුදෙනකු ඊයේ නාමයෝජනා භාර දුන්හ.නියෝජ්‍ය භාණ්ඩාගාරික තනතුර සඳහා පමණක් ටයිකොන්ඩෝ සම්මේලනයේ චන්දන ගමාච්චිගේ මහතා නිතරගයෙන් පත්වීම විශේෂත්වයකි.ජාතික ඔලිම්පික් කමිටුවේ නිලවරණයට මෙවර වසර 16ක් සභාපති ලෙස කටයුතු කළ හේමසිරි ප්‍රනාන්දු මහතා ඉදිරිපත් නොවන අතර අනෙකුත් සිටින නිලධාරීන් සිවුදෙනකු මෙවර නාමයෝජනා භාර දුන්හ.මෙවර නිලවරණයට ඇමැතිවරුන් දෙදෙනකු වන ඩිලාන් පෙරේරා හා සරත් ඒකනායක යන මහත්වරු ඉදිරිපත්වීමද විශේෂත්වයකි.එමෙන්ම රුවල් ඔරු සංගමයෙන් දෙදෙනකු, වොලිබෝල් සම්මේලනයෙන් දෙදෙනකු, මලල ක්‍රීඩා සංගමයෙන් දෙදෙනකු හා හොකී සම්මේලනයෙන් දෙදෙනකු ඉදිරිපත්වීම ද කැපී පෙනේ.ජාතික ඔලිම්පික් කමිටු නිලවරණය දෙසැම්බර් මස 27 වැනිදා පස්වරු 5.30ට ඔලිම්පික් නිවහනේදී පැවැත්වීමට කටයුතු යොදා ඇත.සභාපති (තනතුරු 1)-ඩිලාන් පෙරේරා (වොලිබෝල් සම්මේලනය), රොහාන් ප්‍රනාන්දු (රුවල් ඔරු සංගමය)උප සභාපතිවරු (තනතුරු 6)-සුරංජිත් ප්‍රේමදාස (අසුන් පිට යෑමේ ක්‍රීඩා සංගමය), ජෝශප් කෙනී (සුලං ඔරු ක්‍රීඩා සම්මේලනය), දේවා හෙන්රි (රුවල් ඔරු සංගමය), ඩයන් ගෝමස් (බොක්සිං සංගමය), රංජිත් රුද්‍රිගු (පාපන්දු සම්මේලනය) සරත් ඒකනායක (බාස්කට්බෝල් සංගමය), සුමිත් එදිරිසිංහ (හොකී සම්මේලනය), පාලිත ප්‍රනාන්දු (මලල ක්‍රීඩා සංගමය), පූර්ණ කාහිංගල (බර ඉසිලීමේ සංගමය)ප්‍රධාන ලේකම් (තනතුරු 1)-මැක්වල් ද සිල්වා (‍ටෙනිස් සම්මේලනය), අක්‍රී අමීර් (ජල ක්‍රීඩා සංගමය), එච්.යූ.සිල්වා (දුනු විදීමේ සම්මේලනය)නියෝජ්‍ය ලේකම් (තනතුරු 2)-ලෙනින් ලසන්ත තෙන්නකෝන් (මල්ලවපොර සංගමය), ආනා පුංචිහේවා (ගෝල්ෆ් සංගමය), සුසිල් රණසිංහ (වොලිබෝල් සම්මේලනය), ප්‍රේමා පින්නවල (මලල ක්‍රීඩා සංගමය)භාණ්ඩාගාරික (තනතුරු 1)-රුවන් කෑරගල (කඩුහරඹ ක්‍රීඩා සංගමය), ගාමිණී ජයසිංහ (හොකී සම්මේලනය), තරිඳු වීරසිංහ (ජූඩෝ සම්මේලනය), සුරාජ් දන්දෙනිය (බැඩ්මින්ටන් සම්මේලනය)නියෝජ්‍ය භාණ්ඩාගාරික (තනතුරු 1)-නිතරගයෙනි චන්දන ගමාච්චිගේ (ටයිකොන්ඩෝ සම්මේලනය).